**ZDRAVSTVENA USTANOVA**

**LJEKARNA JADRAN RIJEKA**

**Vlačićev trg 3, 51000 Rijeka**

**POZIV NA DOSTAVU PONUDA**

**UREĐENJE LJEKARNE VEŽICA- STROJARSKI RADOVI**

**(Ev. broj: 03/01-2022)**

**Rijeka, siječanj 2022.g.**

1. **OPĆI PODACI**
	1. **Opći podaci o naručitelju:**

Zdravstvena ustanova Ljekarna Jadran Rijeka

Vlačićev trg 3, Rijeka

OIB: 97301922466

Matični broj: 1071025

Broj telefona: (051) 339 - 600

* 1. **Podaci o osobi zaduženoj za komunikaciju s Ponuditeljima:**

Kontakt osoba: Marija Milović, dipl.iur. dipl.oec.

Telefon: (051) 561 - 495

Adresa elektroničke pošte: marija.milovic@ljekarna-jadran.hr

1. **PODACI O PREDMETU NABAVE**
	1. **Opis predmeta nabave**

Predmet nabave je uređenje ljekarne Vežica- strojarski radovi.

Evidencijski broj nabave: 03/01-2022

Procijenjena vrijednost nabave iznosi 400.000,00 kuna bez PDV-a.

CPV oznaka: 45351000-2 Strojarski instalaterski radovi

Zainteresirani Ponuditelji mogu obaviti uvid u prostor na adresi: Rijeka, Kvaternikova 65 b, svaki radni dan od 08:00 do 13:00 sati uz prethodnu najavu na broj telefona 051/453-286.

* 1. **Tehnička specifikacija predmeta nabave**

Naručitelj je u Prilogu 2. (troškovniku) i Prilogu 4. i 5. (projektna dokumentacija) koji je sastavni dio Poziva opisao predmet ove nabave.

* 1. **Količina predmeta nabave**

Naručitelj je u predmetnom postupku nabave odredio okvirnu količinu predmeta nabave, s obzirom da se za predmet nabave zbog njegove prirode ne može unaprijed odrediti točna količina.

1. **UVJETI NABAVE**
	1. **Mjesto izvođenja radova:**

Ljekarnička jedinica Vežica na adresi: Rijeka, Kvaternikova 65 b

* 1. **Rok i način izvođenja radova**

Početak izvođenja radova je 10.02.2022. godine, a završetak radova predviđen je do 31.03.2022. godine.

* 1. **Rok, način i uvjeti plaćanja**

Naručitelj će plaćanje izvršiti na račun Izvođača radova u roku od 30 (trideset) dana od dana zaprimanja računa za uredno izvršene radove te obavljene primopredaje i potpisivanja zapisnika o primopredaji.

1. **DOKUMENTI KOJIMA SE DOKAZUJE ODSUSTNOST RAZLOGA ZA ISKLJUČENJE I UVJETI SPOSOBNOSTI**
2. Izvod iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana ne stariji od 90 dana računajući od dana dostave ovog Poziva.

Izvodom gospodarski subjekt dokazuje: da ima registriranu djelatnost u svezi s predmetom nabave, da protiv njega nije pokrenut stečajni postupak, da se ne nalazi u postupku likvidacije odnosno da nije u postupku obustavljanja poslovne djelatnosti ili je nije već obustavio.

Napomena: Ponuditelj koji ne zadovoljava postavljene zahtjeve u pogledu uvjeta sposobnosti i ostalih zahtjeva Naručitelja isključit će se iz daljnjeg postupka odabira.

**5. VRSTA, SREDSTVO I UVJETI JAMSTVA**

**5.1. Jamstvo za uredno ispunjenje ugovora**

Prilikom potpisivanja ugovora o javnoj nabavi, a najkasnije u roku od 10 dana od potpisa ugovora, ponuditelj će predati naručitelju jamstvo za uredno ispunjenje ugovora. Jamstvo za uredno ispunjenje ugovora ponuditelj treba dostaviti u obliku bankarske garancije koja mora biti bezuvjetna, na „prvi poziv“ i „bez prigovora“, u visini od 10% od ukupne vrijednosti ugovora bez PDV-a, s rokom valjanosti 60 dana od dana ispunjenja svih ugovornih obveza od strane ponuditelja za tekuću godinu. U slučaju produženja roka izvršenja ugovora iz objektivnih razloga, uz suglasnost naručitelja, ponuditelj je obvezan produžiti bankovnu garanciju za uredno ispunjenje ugovora. Garancija banke za uredno ispunjenje ugovora će se protestirati (naplatiti) u slučaju povrede ugovornih obveza. Ponuditelj je dužan potpisom i pečatom ovjeriti Izjavu o dostavljanju jamstva za uredno izvršenje ugovora koja je sastavni dio Dokumentacije.

**6. KRITERIJ ZA ODABIR PONUDE**

Kriterij za odabir ponude je najniža cijena ponude koja ispunjava sve uvjete i zahtjeve navedene u ovom Pozivu za dostavu ponude.

Ako su pristigle dvije ili više ponuda s istom najnižom cijenom odabrat će se ponuda koja je zaprimljena ranije.

**7. CIJENA PONUDE**

Ponuđena jedinična cijena iz Troškovnika je nepromjenjiva i obuhvaća sve troškove, popuste i izdatke Ponuditelja vezano za predmet nabave. Sve troškove koji se pojave izvan deklariranih cijena ponuditelj snosi sam.

Ponuditelj se kod izrade ponude obvezan pridržavati sljedećeg:

* Cijenu ponude za cjelokupan predmet nabave iskazati na ponudbenom listu (i to: bez PDV-a, iznos PDV-a i ukupna cijena s PDV-om)
* Cijenu ponude iskazati u kunama i napisati brojkom
* Sve cijene u ponudi izražavaju se na dvije decimale
* Jedinična cijena bez PDV-a mora sadržavati sve troškove i popuste
* Ponuditelj je obvezan ispuniti sve stavke Troškovnika
* Na troškovniku se ne smiju mijenjati količine ili opisi u pojedinim stavkama troškovnika

**8. PONUDA**

1. **Sadržaj ponude**

Ponuda mora sadržavati najmanje:

1. Ponudbeni list (Prilog 1. ovog Poziva)
2. Troškovnik (Prilog 2. ovog Poziva)
3. Ispunjen prijedlog ugovora (Prilog 3. Ovog poziva)
4. Izvod iz sudskog, obrtnog, strukovnog ili drugog odgovarajućeg registra koji se vodi u državi članici poslovnog nastana
5. Izjava o dostavljanju jamstva za uredno izvršenje ugovora (Prilog 6. Ovog Poziva)
6. **Način izrade ponude**

**Ponudbeni list, troškovnik, prijedlog ugovora te izjava o dostavljanju jamstva za uredno izvršenje ugovora potvrđuju se potpisom i pečatom odgovorne osobe** Ponuditelja ili osoba koju je odgovorna osoba Ponuditelja pisanom punomoći ovlastila za potpisivanje ponude (u tom slučaju uz ponudu se obvezno prilaže i punomoć za potpisivanje ponude).

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni pravovaljanim potpisom i pečatom ovlaštene osobe gospodarskog subjekta.

Ako ponuditelj nakon izrade ponude i ispunjavanja troškovnika odluči dati popust na iznos izrađene ponude, tada izjavu o popustu dostavlja odvojeno od ponude kao dopuna/izmjena ponude**.** Takva izmjena/dopuna ponude može biti dostavljena zajedno s ponudom ili odvojeno, ali najkasnije do trenutka određenog kao krajnji rok za dostavu ponuda, odnosno trenutka početka otvaranja ponuda. Takva izmjena/dopuna treba uz ostale potrebne podatke (adresa naručitelja, ev. broj nabave) jasno označiti i da se radi o *dopuni/izmjeni ponude*. Dopuna/izmjena ponude mora sadržavati podatke o ponuditelju (sjedište, adresa, OIB), odgovornoj osobi/osobama ponuditelja, pozivu na dostavu ponuda u kojem se daje dopuna/izmjena ponude, iznos popusta te nova cijena ponude izražena brojkama i slovima (bez PDV-a), iznos PDV-a izražen brojkama i slovima i nova ukupna cijena ponude s PDV-om izražena brojkama i slovima.

1. **Rok valjanosti ponude**

Minimalno 90 (devedeset) dana od dana otvaranja ponuda

**9. DOPUSTIVOST ALTERNATIVNIH PONUDA**

Nije dopuštena alternativna ponuda.

**10 . NAČIN DOSTAVE PONUDE**

Ponuda se dostavlja u skeniranom obliku na adresu marija.milovic@ljekarna-jadran.hr

**11. JEZIK I PISMO NA KOJEM SE IZRAĐUJE PONUDA ILI DIO PONUDE**

Ponuda sa svim prilozima podnosi se na hrvatskom jeziku i latiničnom pismu.

**12. DATUM, VRIJEME I MJESTO DOSTAVE PONUDA**

Krajnji rok za dostavu ponude je **27.01­­­­­­­.2022.** **do 12:00 sati.**

Ponuditelj sam snosi rizik nepravovremene dostave.

Otvaranje ponuda neće biti javno.

**13. NAVOD O VRSTI POSTUPKA**

Postupak nabave provodi se sukladno članku 15. Zakona o javnoj nabavi („Narodne novine“ broj 120/16) temeljem internih akata Naručitelja.

Na ovaj postupak nabave ne primjenjuju se odredbe Zakona o javnoj nabavi.

Naručitelj zadržava pravo poništiti postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema Ponuditeljima.

### Prilog 1. PONUDBENI LIST

**Predmet nabave**: uređenje Ljekarne Vežica- strojarski radovi

Jednostavna nabava Ev.br. 03/01-2022 (CPV: 45351000-2 Strojarski instalaterski radovi)

|  |
| --- |
| **PODACI O PONUDITELJU** |
| Naziv ponuditelja |  |
| Sjedište ponuditelja  |  |
| Adresa ponuditelja |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| IBAN  |  |
| Ponuditelj je u sustavu PDV-a  | DA - NE |
| Adresa za dostavu pošte |  |
| Adresa e-pošte |  |
| Kontakt osoba ponuditelja |  |
| Broj telefona |  |
| Broj telefaksa |  |
| **CIJENA PONUDE** |
| **Cijena ponude bez PDV-a (brojkama)** |  |
| **Iznos PDV-a (brojkama)** |  |
| **Cijena ponude s PDV-om (brojkama)** |  |
| **PODACI O PONUDI** |
| Broj ponude ponuditelja |  |
| Datum ponude |  |
| Rok valjanosti ponude (minimalno 90 dana!) |  |

###  M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

###  (potpis ovlaštene osobe Ponuditelja)

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

### Prilog 5.

### IZJAVA O DOSTAVI JAMSTVA ZA UREDNO IZVRŠENJE UGOVORA

### Naziv ponuditelja/ zajednice ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Predmet nabave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Evidencijski broj nabave: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### IZJAVA

### Ukoliko naša ponuda bude prihvaćena, uz potpisan ugovor o javnoj nabavi, a najkasnije u roku od 10 dana od potpisa ugovora, obvezujemo se dostaviti jamstvo za uredno ispunjenje ugovora u obliku bankarske garancije koja mora biti bezuvjetna, na „prvi poziv“ i „bez prigovora“, u visini od 10% od ukupne vrijednosti ugovora bez PDV-a, s rokom valjanosti 60 dana od dana ispunjenja svih ugovornih obveza. U slučaju produženja roka izvršenja ugovora iz objektivnih razloga, uz suglasnost naručitelja, obvezujemo se produžiti bankovnu garanciju za uredno ispunjenje ugovora.

### Mjesto i datum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

### MP \_\_\_\_\_\_\_\_\_\_\_\_\_\_\_\_

 (potpis)